Што тычыцца праблемы нападу драпежнікаў на сельскагаспадарчых жывёл, то ў Мінпрыроды не паступала зваротаў ад мясцовых выканаўчых і распарадчых органаў з афіцыйна задакументаванымі выпадкамі. Акрамя таго, было даручэнне міністра ад 20.12.2016 № 438-М тэрытарыяльным органам Мінпрыроды даць інфармацыю пра выпадкі нападу ваўка на чалавека і хатніх жывёл за 2016 год, у тым ліку пацверджаныя дакументальна (актамі камісіі). Як правіла, дакументальна пацверджаных выпадкаў няма альбо яны адзінкавыя. Напрыклад, у Брэсцкай вобласці зафіксавана ўсяго 5 выпадкаў, з іх пацверджаны дакументальна толькі адзін.